
Diabierna mainta den sala di prensa di Gobierno di Aruba, 
a tuma luga un forum pa prensa riba e tema di Landspakket 
na unda a duna prensa oportunidad di haci pregunta na e 
profesionalnan cu ta encarga e Landspakket. Profesionalnan 
cu a duna informacion ta Derrick Werleman, Desiree Croes, 
Omaira Lares, Angeline Thiel, George Croes, Adrienne Fraser, 
Maria Pita, Arlene Schipper, John Hessen, Herman Fransen. 
Prome Minister Evelyn Wever-Croes, a duna inicio na e forum 
splicando mas di con Aruba a yega na e Landspakket. 


Manera ta conoci na comienso di e pandemia, riba 13 di 
November 2020, casi dos aña pasa, Gobierno di Aruba a firma 
cu Hulanda un “onderlinge regeling" riba e tema di landspakket. 
Palabracionnan a wordo haci como condicion pa Aruba por 
haya sosten di likides. Durante e periodo aki Aruba a haya 
Awg 900 miyon bou di e condicion cu cierto reformanan mester 
wordo implementa pa asina pais Aruba por sali mas fuerte y 
resiliente di e crisis aki. 


Landspakket ta un pakete di reformanan riba 8 diferente tereno. 
TEMA A: Maneho financiero. 

TEMA B: Gasto y efectividad di e sector publico. 

TEMA C: Impuesto. 

TEMA D: Sector financiero. 

TEMA E: Reformanan economico. 

TEMA F: Cuido. 

TEMA G: Ensefiansa. 

TEMA H: Fortifica nos estado di derecho. 


Esaki ta e 8 areanan cu a palabra cu Hulanda y e areanan aki 
no ta cambia, nan ta keda cada kwartaal mesun cos. Cada 

kwartaal ta palabra un agenda pasobra cada area tin diferente 
paso pa tuma pa por yega e meta final. Na final di un kwartaal 
ta haci un uitvoerings rapportage pa indica unda nos ta para y 
si ta bayendo bon of no. Esakinan ta wordo indica cu colornan 
di stoplicht dus berde ta bon, geel of oranje ta drentando e area 
peligroso y cora tin un problema. Na principio, Aruba no tabata 
tin nada otro cu berde pero mas y mas e trabounan ta intensiva 
y e profesionalnan mester haci tur e trabou y ta yegando den 
un par di area cu mester mas atencion. Na e momento aki den 
e 8 areanan tin 63 accion ta tumando luga simultaneamente. 


Prome Minister a gradici tur e profesionalnan presente cu ta 
traha riba e landspakket banda di nan trabou diario. Prome 
Minister Minister a gradici prensa tambe pa e interes y pa 
acepta e invitacion na e mainta informativo aki. "Di curason 
hopi danki. Mi ta spera cu prensa haya tur informacion cu ta 
buscando y necesario pa asina nos tur por keda mas alert. 
Pa gobierno un prensa critico, tambe riba ehecucion di e 
landspakket, hiba informacion corecto na nos comunidad, ta 
yuda mantene trankilidad den pueblo. 

Diahuebs 27 di october, Minister Ursell Arends a reuni 
cu trahadonan di Serlimar y sindicato SEPPA encuanto e 
trayecto di rescate di Serlimar SG. E trahadonan a vocifera 
nan preocupacion pa cu nan futuro despues cu sera Dump 
Parkietenbos na fin di afia. 


Gerencia y voorzitter di Raad van Toezicht a presenta e 
situacion actual di Serlimar unda nan a remarca cu Serlimar 
ta riba e bon caminda, bahando gasto y subiendo entrada. 
E meta ta pa haci Serlimar financieramente sostenibel, cubri 
gastonan operacional sin depende riba fondo di gobierno. 


Ministerio TINO tambe a trece puntonan di atencion dilanti unda 
a presenta e trayecto di Serlimar pa asina pone e situacion cu 
e compania ta actualmente aden den perspectiva, a menciona 
entre otro metemento politico, good corporate governance cual 
ta factornan importante ora ta papia di Serlimar su pasado y 
esfuersonan actual cu mester hasi pa e por tin un futuro. 


Minister Arends ta mira Serlimar como un prioridad, pa e motibo 
ey ta enfoka riba e cambionan interno pa hisa e rendabilidad 
di e compania riba e tereno di recogimento di desperdicio. 
E futuro di compania ta depende di cooperacion y esfuerso 
conhunto entre sindicato, trahadonan, gerencia y gobierno. 
Esaki ta mustra di ta riba bon caminda. 

E siman aki Minister Maduro di Cultura a ricibi bishita di sra. 
Astrid Kelly y sr. Fransico Croes kende nan a trece e calender 
titula 'Aruba, a journey down the Caribbean trade winds' di e 
fotografo Arthur Puls. Durante estadia di sr. Arthur Puls y sra. 
Davinia Croes na Aruba, nan a tuma tempo pa saca potretnan 
unico di e paisahe di nos Pais y a compila esaki den un calendar 
pa aña 2023. Ta trata di 12 potret masha bunita di Aruba na 
Cueba di Canashito, Natural Brigde na Seroe Colorado, Eagle 
Beach, Mangel Halto, Arashi, Pos Chikito, Casibari, Isla di Oro, 
Westpunt, Kapel di Alto Vista y tambe potret di nos Shoco y 
Yuwana. Locual ta haci e calender unico ta cu cada potret tin 
un descripcion di e lugar na unda e ta saca, e dia, e fecha, e 
coordinado y ta contene detayenan di e lens di e camara cu a 
wordo uza pa captura e potret. 


Minister Maduro ta gradici e fotografo Arthur Puls y sra. Davinia 
Croes pa nan bunita trabou pa capta e bunitesa di Aruba y pa 
haci esaki asecibel pa un publico mas grandi via e calender pa 
aña 2023. Esnan interesa den e bunita calender aki por acudi 
na www.arthurpulsphotography.com pa mas informacion. 

MINISTER XIOMARA MADURO A DUNA 
RECONOCIMENTO NA MAIKEL J. ODUBER 
CONOCI NA RADIO COMO “JOE HERNANDEZ" 


Pa su 40 ana dedica na entrene su audiencia atraves di su 
programanan na radio 


Dia 25 di october ultimo, Maikel Joseph Oduber, na radio conoci 
como: Joe Hernandez a cumpli su 40 aniversario den radio 
difusion. E atardi aki Minister di Cultura a presenta na studio di 
Radio Galactica 99.9FM y a sorpresa “Joe Hernandez” cu un 
reconocimento pa su 40 afia dedica na entretene su audiencia 
atraves di su programa na radio. 


Maikel semper tawatin un pasion pa radio. Di chikito e tawata 
observa su ruman mayor Modesto (d.f.m.) na cas, cu tabata 
sinta tras di un radio console grandi, tras di e botonnan, e tabata 
locuta, anunciando y tocando disco, manera un programa di 
radio. E interes pa radio tabata asina grandi cu despues di 
tempo, a busca un microphone wireless cu antena y tawata 
pone microphone dilanti un speaker y tawata transmiti e sefial 
via di microphone. 


Den luna di oktober 1982, Joe a ser descubri pa Sr. Albert 
Dieffenthaler, director di Radio Carina F.M. y asina dia 25 di 
oktober 1982 Maikel a drenta Radio Carina F.M. E nomber Joe 
Hernandez a wordo crea hunto cu e secretaria di Radio Carina 
FM, nan a forma e nomber for di 2 kaft di long play, nan a 
scoge Joe for di un kaft y Hernandez for di un otro. Y asina e 
nomber JOE HERNANDEZ a nace y a pega. 


Joe a hasi programa tur anochi “Desfile di Exitos” di 8 pa 12 na 
Radio Carina F.M. durante casi 9 aña. Ariba diasabra anochi 
Joe tawata pone tur hende hala mesa cu stoel y kita tapijt paso 
tawata ora di e programa “Di Fiesta cu Carina” cu cancionnan 
bailabel. Despues tambe ela haya chens di tuma e programa di 
pregunta y premio “Trip 37” over y sigui cu ne, conhuntamente 
cu Jeany. 


Durante afianan Joe y Modesto (d.f.m.) tawata brainstorm ki 
posibilidad por tin pa haya permiso di radio y na afia 1991 nan 
sofio a bira realidad ora cu hunto cu algun otro persona ta logra 
haya permiso pa habri un emisora di radio oficialmente, Radio 
Galactica F.M. Desde inicio (1991) Joe a y ta presenta varios 
programa atraves di Radio Galactica FM. Na inicio e tabata 
presenta tur anochi den siman di 8 pa 12 un programa cu 
formato varia y riba diasabra anochi: “Ritmo 99.9” cu e mesun 
formato di: “Di Fiesta Cu Carina”, cu cancionnan bailabel di 8 
pa 12. 


Desde 27 di oktober 1991, Joe a cuminsa cu e programa 
“Oldies 99.9”. Despues di algun luna, Joe a sera conocí cu 
Tico Boekhoudt (Tico B) kemde tabata biba na Hulanda. Tico 
B. tabata un fiel oyente di e programa Oldies 99.9 y ela acerca 
Joe ya cu ademas di ta musico, el a bin tambe cu un gran 


coleccion di musica oldies for di Hulanda. Asina Tico B. a 
cuminsa forma parti tambe di e programa y for di e tempo ey a 
bira mas cu un bon amigo, un ruman di Joe te cu dia di awe. 
Na oktober 2001 e programa Oldies cumpliendo 10 afia a dicidi 
di cuminsa cu e Marathon Oldies di diaranson pa diadomingo, 
cual tawata un exito grandi. E aña aki Oldies 99.9 a cumpli 
31 afia den aire atraves di Galactica FM riba tur diadomingo. 
Durante siman den oranan di atardi di 5 pa 7 despues di un 
dia duro di trabow Joe ta deleita su oyentenan cu e programa 
“Memories”, hunto cu Leo Maduro y Roald Webb. 


Cosnan a bira moderno y Joe no a para keto tampoco. Online 
Radio ta na moda! Si bo kier sigui scucha Oldies 99.9 pa 
24/7, ademas di tin ripiticion riba tur dialuna y diabierna di e 
programanan di Oldies 99.9, djis subi internet y busca Oldies 
99.9 Aruba of Super Exitos Aruba pa bo disfruta di un bon 
variacion di musica. 


Joe a cumpli su 40 aniversario den radio difusion. Su exito 
ta su oyentenan na prome lugar, su consistencia, su voz 
agradabel, su amor pa radio, su dedicacion y pasion pa su 
programanan tur dia. Minister di Cultura un bes mas ta gradici 
Sr. Joe Hernandez” pa 40 afia di dedicacion na entrene su 
audiencia atraves di su programanan na radio. 

OCTOBER 


LUNA DICONSCIENTISACION DI 


CANCER NA PECHO 


DIA INTERNACIONAL DI STROKE 


Diasabra 29 di October ta wordo 
reconoci internacionalmente como dia 


mundial di stroke. E meta di e dia aki 
ta pa crea conscientisacion tocante 
e cantidad halto di personanan cu ta 
sufri un stroke, como tambe e pasonan 


necesario pa preveni esaki por medio 
di hiba un bida mas activo y saludabel. 


E fecha anual aki a cuminsa na 2006 x ; | RO K | 
ora cu World Stroke Organization a 


declara stroke como un emergencia 
mundial. World Stroke Organization 29TH 
actualmente tin un campaña cu ta tuma 
lugar henter aña cu ta wordo uza como OCT. 


un plataforma pa conscientisa y tambe 
pa aporta na prevencion di esaki. 


Den cuadro di esaki, dia 29 di 
October lo tin un workshop caminda 
lo duna informacion tocante con pa 
mehora salud cu nutricion y kico ta e 
consequencianan di mal nutricion. 
Hunto cu esaki lo tin un rato di ehercicio 
pa demostra algun movecion cu por 
haci na cas. Na final lo tin un actividad 
di cushinamento pa traha salada, wrap 
y snacks simpel y saludabel. 


Minister di Turismo y Salud Publico, Sr. 
Dangui Oduber, ta invita pueblo henter 
pa tuma nota di e dia aki y tambe pa pasa 
busca mas informacion y tips tocante Ministerio di Turismo y Solud Publico 
con pa hiba un bida mas saludabel y 
activo. Nos salud ta den nos man y por 
medio di prevencion nos por logra ta 1 IN 4 OF IN WILL HAVE A STROKE 
parti di un comunidad mas saludabel. y x 
Tambe Sr. Oduber kier a gradici tur DON T BE THE ONE 
a 


stakeholder pa nan esfuerso cu ta hasi 
esaki posibel. 

Minister Dongui Oduber: 


Diabierna atardi Minister Turismo y Salud Publico Sr. Dangui 
Oduber tabata presente na Jeugd Gezondheids Zorg (JGZ) 
caminda a tuma lugar un ceremonia di despedida pa Sra. Joan 
Van Heiyningen. Ora bo pensa di GGZ bo ta pensa di Sra. Van 
Heyningen kende a fungi como hoofd di e departamento di 
JGZ desde 19 di mei aña 1986. 


Minister Oduber a vocifera di ta ta sumamente orguyoso y 
agradecido di e trabounan inigualabel cu Sra. Van Heyningen 
a desplega durante tur e añanan. E ta tuma hopi curashi y 
pasenshi pero mas cu tur cos, hopi amor pa hasi un trabou cu 
ta demanda asina hopi comprension di e ser humano. 


Nos hobenan ta nos futuro y awor mas cu nunca nan mester di 
tur e guia y sosten necesario pa por crece y adapta nan mes 


den e mundo aki, cual ta cambiando rapidamente. 


Minister Oduber ta gradici Sra. Van Heyningen pa tur locual 


e la logra hasi pa henter e comunidad di Aruba durante tur su 
añanan di servicio. E mandatario a desea Sra. Van Heyningen 
tur clase di exito den su etapa nobo den bida. Disfruta di un 
pensioen bon mereci yena cu trankilidad. Aruba y JGZ lo haya 
falta di Joan sigur. 

LUNA DICONSCIENTISACION DI 


CANCER NA PECHO 


MINISTER ENDY CROES HUNTO CU BIKING 


SGUAD ARUBA & IBISA A ANUNCIA E PROME 

Diabuebs mainta durante conferencia di Prensa di IBISA a 
anuncia cu dia 6 di november binidero Biking Squad Aruba ta 
organisa nan prome “Awareness Cycling Ride”. E idea pa e 
proyecto di conscientisacion “Awareness Cycling Ride” a nace 
door cu lamentablemente e ultimo tempo tin hopi accidente ta 
sosode cu ciclistanan riba caminda. Un otro problematica cu 
e ciclistanan topa ta cachonan los pafor di cura cu ta ataca 
y morde e ciclistanan causando dafio tanto fiscamente como 
material. 


E meta di e “Awareness Cycling Ride” ta pa conscientisa 
automobilistanan como tambe e ciclistanan ora nan ta uza 
caminda pa ambos ta consciente di nan siguridad y pa duna 
otro respet. Un otro meta di e proyecto ta pa conscientisa esnan 


cu tin cacho los pafor di cura pa tene e cachonan den cura. 
E “Awareness Cycling Ride” ta tuma luga dia 6 di november 
proximo saliendo pa 6'or y mey di mainta for di ex-Bushiri Hotel 
bay direccion San Nicolas y finalisa na ex-Bushiri Hotel. Un 
total di 500 ciclista ta participa den careda di 50 km. 


Minister Endy Croes agrega cu algun luna atras den un reunion 
cu sr. Rubert Paesch, lider di Biking Squad Aruba a trece 
dilanti e inkietud y preocupacionnan di e ciclistanan y mesora a 
contact IBISA y hunto a traha riba e “Awareness Cycling Ride”. 
Minister Endy Croes a enfatisa cu e ta apoya eventonan asina 
cu ta conscientisa pueblo alabes ta pidi cooperacion di tur 
automobilista pa tene cuenta cu e mainta aki y baha velocidad. 

Diahuebs anochi a tuma luga e gran apertura di Tech Lab 
na Colegio Sagrado Curason na Saveneta. E Tech Lab ta e 
prome proyecto piloto na un scol basico. Un espacio creativo 
ekipa cu tecnologia moderno den educacion pa stimula 
alumnonan pa sifia mas di ciencia y tecnologia. A traves di e 
proyecto educativo aki e muchanan por sifia tecnologianan y 
tendencianan nobo den educacion como tambe ta brindanan e 
oportunidad pa ta creativo y explora nan imaginacion. Minister 
Endy Croes a expresa cu innovacion ta brinda oportunidad 
na alumnonan pa ta creativo den nan propio talento. Manera 
agenda 2030 ta papia di e competencianan di siglo 21; di cual 
mester prepara nos studiantenan pa e trabounan di futuro, ta 
papia di creatividad, pensamento critico pa e studiante mes 
por resolve problema. 


Concluyendo e Mandatario di Ensefiansa ta felicita juffrouw 
Nadia Maduro y Ruzischka Tromp kendenan a lidera di e 
proyecto aki y cabesante sra. Lilith Rasmijn cu a apoya e 
proyecto aki den totalidad. Ekipo di Futura cu ta forma un 
parti importante den duna conseho y como tambe a aporta 
finaciernamente na e proyecto. E mandatario di Ensefiansa ta 
gradici e patrocinadonan cu a colabora y aporta pa realisacion 
e proyecto di Tech Lab. 

Recientemente den un encuentro ameno Ministerio di Deporte 
hunto cu Minister Endy Croes a reuni cu Presidente, sra. 
Virginia Dirksz y e directiva nobo di Aruba Athletic Federation, 
cu a wordo nombra den luna di october di e aña aki. Durante 
e reunion a trata diferente topico manera e.o. con gobierno 
por yuda pa drecha e pista di atletismo cu ta kibra y mester 
di renobacion. Mandatario di Deporte a informa cu e proyecto 
di renobacion ta hopi avansa cu e arkitecto pa por remodela 
e stadion y e banda di tribuna cu ta afgekeurd. E tribuna 
tambe ta den e plan pa drecha, cambia yerba como tambe ta 
drecha e pista di atletismo. Directiva di AFF a indica cu nan tin 


problema cu nan ET -room cu ta midi careda. AAF bay sondea 
posibilidad cu nan federacion internacional pa fondonan pa 
proyecto. 


Minister Endy Croes a informa cu den luna di januari di 2023 
e renobacion ta cuminsa y ta calcula cu pa memey di 2023 
Aruba por tin un stadion remodela, modernisa cu un pista di 
atletismo completamente renoba pa caredanan internacional 
por tuma luga na Aruba. E directiva a keda masha contento 
cu e reunion pa intercambia idea y pa nan participacion den e 
proyecto aki. 

Diahuebs atardi Minister Endy Croes tabatin e honor pa 


presencia e ceremonia di entregamento di diploma na cinco 
graduado di diferente sector di Colegio EPI. 


Presente na e ceremonia special aki tabata direcor di EPI, sr. 
Ryan Maduro, directora di Enseñansa, sra. Claudia Whitfield, 
unit managers y famianan di graduadonan. Minister Endy 
Croes a hiba palabra na unda e la felicita e graduadonan. 
E caminda pa yega na e momento aki no tabata facil, pero 
boso a logre. Esaki ta e resultado: di boso esfuerso, deseo, 
disciplina, dedicacion y determinacion. Educacion ta e pilar, 
base firme y fuerte di nos bida y un nacion. Awe e graduado ta 
mira cu tur e esfuersonan a duna su fruto. Den e otro etapa di 
bida aki, algun lo bai traha y otronan lo sigui studia. Despues 
di e ceremonia a sigui pa huramentacion di tres graduado di 
sector Salubridad & Servicio dilanti Inspector di Medicina sra. 
Roselynn Angela. 


Pa finalisa e Mandatario ta gradici staf y personal, docente, 
mentornan y tur esnan cu a guia cada un studiante pa yega na 
a exito aki. Alabes ta felicita e mayornan y famianan cu duna 
sosten. Danki pa kere den boso yiu y sostene nan den nan 
educacion. Masha pabien tur graduado, fiha boso meta, y bai 
p'e. Keda semper enfoca riba bo metanan, cu determinacion y 
fe bo ta logra. Enseñansa ta e yabi pa futuro. 


CU TA DURA PA UN RATO CORTICO. 

UN OBRA MAHESTRAAL CU TA YENA NOS DI SPERANSA, 
CU DESPUES DI E SCURIDAD, UN DIA NOBO TA ACERCA 
COMO UN COMUNIDAD FUERTE Y UNI, 

Nos MESTER HACI UZO DI CADA MOMENTO 
CU E CLARIDAD DI UN DIA NOBO TA DUNA NOS. 

Y TRAHA PA NOS DUSHI ARUBA 
INVERTIENDO DEN NOS MES, 

DEN NOS FAMIA Y DEN NOS PAIS, 

PA CREA OPORTUNIDADNAN NOBO, 

PA NOS RECUPERA DI E CRISIS 
CU UN DIA A WORDO PONI 
DEN E CAMINDA DI NOS PROGRESO. 

